Mirjam Dede
Mirjam Dede (sündinud 10. jaanuaril 1986) on eesti laulja (sopran) ja muusikapedagoog. 2005. aastal lõpetas ta Türi Gümnaasiumi. Aastatel 1993–2001 õppis Türi Muusikakoolis klaveri eriala, 2004–2005 õppis samas kitarri. 2010. aastal lõpetas ta Eesti Muusika- ja Teatriakadeemia koolimuusika ja laulmise eriala Mare Väljataga õpilasena. Ta on laulnud Türi Noortekooris, neidudekooris Leelo ja Eesti Koolinoorte Segakooris. 2002. aastal võitis ta Raimond Valgre nimelisel võistlusel esikoha. Osales Eesti Televisiooni lauluvõistlustel "Laulukarussell" (2004 finalist) ja "Kaks takti ette" (2007 poolfinalist). Töötab laulustuudios Meero Muusik lauluõpetajana. Ta laulab vokaalansamblis Estonian Voices.